b'\n_START_ARTICLE_\n\xc3\x87\xc3\xb2 des d\'Esteve\n_START_SECTION_\nDescripci\xc3\xb3\n_START_PARAGRAPH_\n\xc3\x89s un conjunt d\'edificis disposats en sentit longitudinal amb la casa en primer terme, seguida de dues bordes adossades,la primera en la mateixa direcci\xc3\xb3 i la segona formant "colze", en la part m\xc3\xa9s alta del desnivell. D\'acord amb aix\xc3\xb2, l\'encaix urb\xc3\xa0, la fa\xc3\xa7ana principal se situa en el "penal\xc3\xa8r" inferior, orientada a llevant, amb el xamfr\xc3\xa0 exterior escap\xc3\xa7at a fi de facilitar la circulaci\xc3\xb3, i la planta baixa elevada del nivell actual del terra, cosa que li d\xc3\xb3na un cert aire senyorial. Les obertures de fusta, destacades per la pintura vermella sobre l\'arrebossat emblanquinat de fons, s\'agrupen de tres en tres en les dues plantes de la fa\xc3\xa7ana._NEWLINE_La coberta d\'encavallades de fusta suporta un llosat de pissarra de dos vessants, amb un "tresaig\xc3\xbces" en el front, i una estructura graonada de "penaus" que l\'articula amb les teulades de les bordes, la darrera de les quals presenta una "noa" com s\'ha dit. La coberta de la casa ha estat renovada, per\xc3\xb2 la de les bordes conserva els elements primitius b\xc3\xa0sicament, amb grans lloses refor\xc3\xa7ant la "capi\xc3\xa8ra". Segons indiquen les "lucanes" de "l\'humarau" i la "humaneja", la segona fa\xc3\xa7ana \xc3\xa9s la de migdia (carrer Esteve) En aquesta banda, amb un empostissat, trobem les portes de l\'estable i del "palh\xc3\xa8r",elevada, accessible mitjan\xc3\xa7ant una escala.\n_START_SECTION_\nHist\xc3\xb2ria\n_START_PARAGRAPH_\nA mitjan segle XVI ja compareix un Joan Steba en la vila de Vielha'